دایكی شههید گهرمیان:شكاندنی پهیكهرهكهی گهرمیان،هێندهی شههیدكردنهكهی ئازاری پێگهیاندم
دوای 5 رۆژ له دانانی پهیکهری شههید گهرمیان له شاری چهمچهماڵ، ئهمڕۆ(چوارشهممه)لهلایهن دهستێکی نادیارهوه بهشێکی ئهو پهیکهره شکێندراو دایکی شههید گهرمیانیش دهڵێت: ئهوهی ئهم کارهی کردوه ههستی مرۆڤایهتی تێدا نیه.رێزان عهسكهر، دایكی شههید گهرمیان بۆ (سبهی) رایگهیاند: پهیكهری شههید گهرمیان لهچهند لایهكهوه شكێنراوه، له دواوه سهریان شكاندوه، ئهو دهستهی كه گوڵی ئاشتی پێوه بوه، ئهوهشیان شكاندوه. وتیشی: ئهو كهسهی بهم كاره ههستاوه هیچ ههستێكی مرۆڤایهتی تێدانیه، ئهگهر ههستی مرۆڤبونی تێدا بوایه پهنای بۆ ئهم كاره نامرۆڤانهیه نهدهبرد.
دایکی شههید گهرمیان ئهوهشی وت: "شکاندنی پهیکهرهکهی گهرمیان، به هێندهی شههیدكردنی ئازاری داوم، هیوادارم شار بێ دادوهر نهبێت، ئهوانهی خۆیان به بهرپرسی شار دهزانن بپرسنهوه لهههمو ئهو بێڕێزییهی كراوه بهرامبهر به پهیكهری شههید گهرمیان".
گهرمیان ئهحمهدی تهمهن 11 ساڵ، له خۆپیشاندانه جهماوهرییهکهی 25ی شوباتی شاری چهمچهماڵ، لهلایهن چهکدارهکانی لقی 19ی پارتی دیموكراتی كوردستانهوه تهقهی لێكراو شههید كرا، هاوکات تا ئێستاش بکوژهکان دهستگیر نهکراون.
Entry filed under: دایكی شههید گهرمیان.